pythainlp/thaigov-v2-corpus-22032023 huggingface dataset:
วันพุธที่ 23 มิถุนายน 2564
รัฐบาลชวนฉีด วัคซีนโควิด-19 เป็นวาระแห่งชาติ
วันจันทร์ที่ 17 พฤษภาคม 2564
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนเข้ารับการฉีดวัคซีนโควิด-19 โดยถือเป็นวาระแห่งชาติ และยืนยันว่าวัคซีนทุกชนิดที่รัฐบาลจัดหามานั้นผ่านการตรวจสอบคุณภาพ ประสิทธิภาพ ความปลอดภัย และมีการใช้อย่างแพร่หลายทั่วโลกแล้วกว่า 10 ล้านคน อีกทั้งผู้เชี่ยวชาญทั้งในและต่างประเทศยืนยันว่าวัคซีนโควิด-19 ทุกชนิด สามารถป้องกันการเจ็บป่วยรุนแรงหรือเสียชีวิตจากการติดเชื้อได้ และมีผลข้างเคียงน้อยมากเมื่อเทียบกับโอกาสที่จะเสียชีวิตจากโรคโควิด-19 สำหรับการจัดฉีดวัคซีนในไทยนั้น จะมีคณะแพทย์ผู้เชี่ยวชาญประเมินความพร้อมของผู้รับวัคซีนก่อนฉีด และเฝ้าสังเกตอาการหลังการฉีดอย่างน้อย 30 นาทีเพื่อเพิ่มความปลอดภัยให้แก่ประชาชนทุกครั้งและติดตามอาการอย่างต่อเนื่อง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 28 มิถุนายน 2565
ธพว. ยกขบวน 8 กิจกรรมพัฒนาสุดปัง ตลอดเดือน ก.ค.65 เสริมแกร่งเอสเอ็มอีไทย ขยายตลาด สู่ความสำเร็จอย่างยั่งยืน
ธพว. เดินหน้ายกระดับพัฒนาเอสเอ็มอีไทย ผ่านกระบวนการเติมความรู้ เสริมแกร่งการผลิต จับคู่ธุรกิจ เพิ่มช่องทางการขาย ขยายตลาดสู่โลกออนไลน์ สร้างยอดขาย ด้วยกิจกรรมพัฒนาผู้ประกอบการเอสเอ็มอี ตลอดเดือนกรกฎาคม 2565
นายโมกุล โปษยะพิสิษฐ์ รองกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ธพว. เดินหน้ายกระดับพัฒนาเอสเอ็มอีไทย ผ่านกระบวนการเติมความรู้ เสริมแกร่งการผลิต จับคู่ธุรกิจ เพิ่มช่องทางการขาย ขยายตลาดสู่โลกออนไลน์ สร้างยอดขาย ด้วยกิจกรรมพัฒนาผู้ประกอบการเอสเอ็มอี ตลอดเดือนกรกฎาคม 2565 ประกอบด้วย 4 กิจกรรมออนไลน์ (ONLINE) และ 4 กิจกรรมออนไซต์ (ONSITE) ได้แก่
กิจกรรมออนไลน์
1. โครงการ “SME D Coach” อบรมเสริมแกร่งด้านการผลิต “การลดต้นทุน สร้างผลกำไร” โดย ผศ.ดร.อนุชา วัฒนาภา ภาควิชาครุศาสตร์อุตสาหการ มหาวิทยาลัยเทคโนโลยีพระจอมเกล้าธนบุรี วันที่ 1 ก.ค.65 ตั้งแต่เวลา 10.00-12.00 น.
2. หลักสูตร “SME Digital Market ครบเครื่อง คู่คิด การตลาดดิจิทัล” รุ่นที่ 3, รุ่นที่ 4 ตั้งแต่วันที่ 1 ก.ค.65 เวลา 09.30-12.30 น.
3. โครงการ “Thai SME-GP รัฐพร้อมซื้อ SME พร้อมขาย” สร้างโอกาสเจาะขุมทรัพย์ใหญ่ในตลาดจัดซื้อจัดจ้างภาครัฐ มูลค่ามากกว่า 1.3 ล้านล้านบาท เปิดสมัครจนถึงวันที่ 31 ก.ค.65
4. “E-learning SME D Academy” เติมองค์ความรู้ ขยายตลาด ยกระดับกิจการ ตลอดเดือน ก.ค.65
กิจกรรมออนไซต์
5. โครงการ “เติมทุนเอสเอ็มอีไทย ติดเครื่องธุรกิจ” จัด Focus Group ทั่วประเทศ พาเข้าถึงแหล่งทุน ตลอดเดือน ก.ค.65
6. กิจกรรม “จับคู่เจรจาธุรกิจ Business Matching” สำหรับลูกค้า ธพว. ภายในงาน Smart SME Expo 2022 วันที่ 7-10 ก.ค.65 พบคู่ค้าช่วยคุณขยายตลาดทั้งในและต่างประเทศ ณ ฮอลล์ 7-8 อิมแพคเมืองทองธานี
7. โครงการ “ธพว. พบผู้ประกอบการ SMEs กลุ่มธุรกิจการท่องเที่ยว จ.นครสวรรค์ อุทัยธานี ชัยนาท” วันที่ 21 ก.ค.65 เวลา 13.00-16.30 น. ณ โรงแรมโฟทูซี เดอะชิค โฮเต็ล จ.นครสวรรค์
8. ตลาดสุดยอดเอสเอ็มอี “SME D Market ครั้งที่ 4” คัดสรรของดี โปรเด็ด มาไว้ในงานเดียว วันที่ 25-26 ก.ค.65 เวลา 08.00-15.00 น. ชั้น 1 อาคาร SME Bank Tower (สำนักงานใหญ่)
ทั้งนี้ ทุกกิจกรรมเข้าร่วมได้ฟรี! สมัครและสอบถามรายละเอียดเพิ่มเติมได้ที่ ฝ่ายพัฒนาและสนับสนุนผู้ประกอบการ โทร.02-265-3775 , 02-265-4100 หรือ Call Center 1357
วันเสาร์ที่ 8 มกราคม 2565
นายกฯ สั่งการยกระดับช่วยเหลือประชาชน แก้ไขปัญหาราคาสินค้า โภคภัณฑ์อาหาร ที่มีราคาสูงขึ้น เพื่อลดภาระ ค่าใช้จ่ายประชาชนโดยสั่งวางมาตรการระยะสั้นระยะยาว
โฆษกรัฐบาลเผย นายกฯ สั่งการยกระดับช่วยเหลือประชาชน แก้ไขปัญหาราคาสินค้า โภคภัณฑ์อาหาร ที่มีราคาสูงขึ้น เพื่อลดภาระ ค่าใช้จ่ายประชาชน โดยสั่งวางมาตรการระยะสั้นระยะยาว ให้สอดคล้องต่อสถานการณ์ และเพื่อความยั่งยืน
วันที่ 8 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ และห่วงใยประชาชนที่ได้รับผลกระทบจากราคาสินค้าโภคภัณฑ์อาหารซึ่งปรับตัวสูงขึ้นในหลายประเภท โดยกำชับสั่งการให้ทุกหน่วยงานที่เกี่ยวข้อง ร่วมกันกำกับดูแลราคาสินค้า และช่วยเหลือประชาชนให้อยู่ในเกณฑ์ที่เหมาะสมและควบคุมได้ ทั้งนี้ การปรับตัวของราคาดังกล่าว เป็นไปตามกลไกตลาดอาหารโลก ซึ่งสอดคล้องกับดัชนีราคาอาหารโลก FAO Food Price Index: FFPI) ที่องค์การอาหารและเกษตรแห่งสหประชาชาติ (FAO) รายงานว่า ค่าเฉลี่ยของราคาสินค้าโภคภัณฑ์หลักที่มีการซื้อขายมากที่สุดทั่วโลกในปี 2564 อยู่ที่ร้อยละ 125.7 ซึ่งเพิ่มขึ้น 28.1% จากปี 2563 และเป็นระดับสูงสุด นับตั้งแต่เมื่อปี 2554 ซึ่งเคยสูงถึงร้อยละ 131.9
ขณะเดียวกัน รายงานดัชนีราคาผู้บริโภคของประเทศไทย ยังชี้ให้เห็นว่ามีแนวโน้มเพิ่มสูงขึ้นเช่นเดียวกัน โดยค่าเฉลี่ยของปี 2564 เมื่อเทียบกับปี 2563 เพิ่มสูงขึ้นร้อยละ 1.23 และในไตรมาสที่ 4 ของปี 2564 เทียบกับไตรมาสที่ 4 ปี 2563 เพิ่มสูงขึ้นร้อยละ 2.42 โดยราคาสินค้ากลุ่มอาหารสด เช่น ราคาของเนื้อสุกร ซึ่งเป็นผลกระทบจากต้นทุนการเลี้ยง (อาหารสัตว์ ยารักษาโรค) เพิ่มสูงขึ้น รวมทั้งปัญหาโรคระบาดในสุกรและมาตรการลดความเสี่ยงโดยการจำกัดจำนวนการเลี้ยงที่ทำให้ปริมาณสุกรในระบบลดลง
ซึ่งจากสถานการณ์ดังกล่าว รัฐบาลได้ยกระดับมาตรการขั้นสูงสุดในการควบคุมราคาอาหารสด โดยราชกิจจานุเบกษาได้ออกประกาศคณะกรรมการกลางว่าด้วยราคาสินค้าและบริการ ฉบับที่ 1 พ.ศ. 2565 เรื่อง ห้ามส่งออกสุกรมีชีวิตไปนอกราชอาณาจักร และประกาศคณะกรรมการกลางว่าด้วยราคาสินค้าและบริการ ฉบับที่ 2 พ.ศ. 2565 เรื่อง การแจ้งปริมาณ ราคา สถานที่เก็บ และจัดทำบัญชีคุมสินค้าสุกร เนื้อสุกร กำหนดห้ามมิให้ส่งออกสุกรมีชีวิตไปนอกราชอาณาจักรทุกกรณีเป็นการชั่วคราว เป็นระยะเวลา 3 เดือน นับตั้งแต่วันที่ 5 มกราคม 2565 เพื่อให้ปริมาณสุกรและเนื้อสุกร มีเพียงพอต่อการบริโภคภายในประเทศ
“ท่ามกลางสถานการณ์ที่ไม่แน่นอน โลกกำลังเผชิญทั้งจากการแพร่ระบาดของโควิด-19 การเข้าสู่สังคมผู้สูงอายุ และการขาดแคลนอาหาร ส่งผลให้ราคาอาหารสูงขึ้น นายกฯ ได้กำชับและสั่งการให้ทุกหน่วยงาน ติดตาม และออกมาตรการช่วยเหลือ บรรเทาผลกระทบที่เกิดกับประชาชนอย่างเร่งด่วน ทั้งมาตรการระยะสั้นและระยะยาว บูรณาการการทำงานร่วมกันจากทุกภาคส่วน ให้สอดคล้องต่อสถานการณ์ และเพื่อความยั่งยืนต่อไป ในอนาคต” นายธนกร กล่าว
วันจันทร์ที่ 25 กรกฎาคม 2565
รมต.อนุชา เร่งตรวจสอบกรณีโรงงานปล่อยน้ำเสีย สร้างความเดือดร้อนประชาชน สั่งการตรวจสารเคมีในน้ำและประสานคุยโรงงานต้นเหตุโดยด่วน
รมต.อนุชา เร่งตรวจสอบกรณีโรงงานปล่อยน้ำเสีย สร้างความเดือดร้อนประชาชน สั่งการตรวจสารเคมีในน้ำและประสานคุยโรงงานต้นเหตุโดยด่วน
วันนี้ (24 กรกฎาคม 2565) เวลา 14.00 น. นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วย นายรังสรรค์ ตันเจริญ ผู้ว่าราชการจังหวัดชัยนาท นายอนุสรณ์ นาคาศัย นายกองค์การบริหารส่วนจังหวัดชัยนาท นายอรรถสิทธิ์ อึ้งเหมอนันต์ อุตสาหกรรมจังหวัดนครสวรรค์ และ นายชัยยุทธ์ เทพยา นายกองค์การบริหารส่วนตำบลไร่พัฒนา เดินทางลงพื้นที่วัดหัวหว้าและชุมชนตำบลไร่พัฒนา เพื่อตรวจสอบกรณีประชาชนได้รับผลกระทบจากโรงงานปล่อยน้ำเสียลงคลองชลประทาน
จากการตรวจสอบพบว่าโรงงานดังกล่าวตั้งอยู่ที่ต.หนองโพ อ.ตาคลี จ.นครสวรรค์ โดยประชาชนได้แจ้งความเสียหายไปยัง นายชัยยุทธ์ เทพยา นายก อบต.ไร่พัฒนา อ.มโนรมย์ จ.ชัยนาท ว่าได้รับความเดือดร้อนจากการที่โรงงานปล่อยน้ำไหลลงคลองชลประทานไปสู่พื้นที่ จ.ชัยนาท เนื่องจากเป็นน้ำมีลักษณะเป็นน้ำเสีย มีสีเขียว มีกลิ่นเหม็น คาดว่ามาจากเยื่ออ้อยที่ใช้ในการผลิตของโรงงาน
เบื้องต้นทางอุตสาหกรรมจังหวัดนครสวรรค์ได้ลงพื้นที่ตรวจสอบ พบว่ามีความเสียหายเกิดขึ้นจริง โดยในรายละเอียดของ EIA มีการอนุโลมให้สามารถนำน้ำไปใช้กับเกษตรกรได้ แต่พบว่าระบบกักเก็บน้ำมีปัญหา จึงได้สั่งการให้โรงงานแก้ไขและดำเนินการ โดยห้ามโรงงานปล่อยน้ำลงคลองชลประทานอีกเด็ดขาด หากจำเป็นต้องนำน้ำออกให้ทำระบบท่อไปสู่แปลง โดยผ่านการทำ MOU ระหว่างโรงงานและเกษตรกรรายแปลงไป และต้องมีระบบจัดการน้ำที่ดี นอกจากนี้ ยังได้กำชับให้โรงงานทำพื้นที่รับน้ำหรือบ่อกักเก็บเพิ่มเติม โดยให้ดำเนินการให้ถูกต้องตาม EIA ต่อไป
รัฐมนตรีประจำสำนักนายกรัฐมนตรี กำชับหน่วยงานที่เกี่ยวข้องเร่งหารือร่วมกัน เนื่องจากโรงงานและพื้นที่ที่เกิดปัญหาคาบเกี่ยวระหว่างจังหวัดนครสวรรค์และจังหวัดชัยนาท จำเป็นต้องหารือและประสานความร่วมมือกับหลายฝ่ายเพื่อแก้ไขปัญหา พรัอมกับเน้นย้ำให้มีการตรวจสอบสารเคมีในน้ำเสียที่ปล่อยลงสู่แม่น้ำ หวั่นกระทบต่อคุณภาพน้ำ ซึ่งจะส่งผลเสียต่อสุขภาพของประชาชน และระบบนิเวศ ขอให้เร่งประสานโรงงานต้นเหตุ เพื่อให้กระบวนการแก้ปัญหาเป็นไปอย่างเบ็ดเสร็จครบถ้วน
....................
วันอังคารที่ 21 กันยายน 2564
ครม.เห็นชอบการแก้ไขเพิ่มเติม พ.ร.บ.ป้องกันและปราบปรามการฟอกเงินกำหนดความผิดเกี่ยวกับการลักลอบขนผู้โยกย้ายถิ่นฐานตามกฎหมายคนเข้าเมืองเป็นความผิดมูลฐานการฟอกเงิน
ครม.เห็นชอบการแก้ไขเพิ่มเติม พ.ร.บ.ป้องกันและปราบปรามการฟอกเงินกำหนดความผิดเกี่ยวกับการลักลอบขนผู้โยกย้ายถิ่นฐานตามกฎหมายคนเข้าเมืองเป็นความผิดมูลฐานการฟอกเงิน
วันที่ 21 ก.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) ได้อนุมัติในหลักการร่างพระราชบัญญัติ(พ.ร.บ.)ป้องกันและปราบปรามการฟอกเงิน (ฉบับที่...) พ.ศ... ซึ่งแก้ไขเพิ่มเติม ตามที่สำนักงานป้องกันและปราบปรามการฟอกเงิน (สำนักงาน ปปง.) เสนอ และให้ส่งให้สำนักงานคณะกรรมการกฤษฎีกาตรวจพิจารณาและรับความเห็นกระทรวงยุติธรรมที่มีความเห็นว่าให้ดำเนินการให้เกิดความสอดคล้องระหว่างพ.ร.บ.ป้องกันและปราบปราบการฟอกเงินและกฎหมายว่าด้วยคนเข้าเมือง จากนั้นส่งให้คณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรตามขั้นตอนต่อไป
สำหรับสาระสำคัญของการแก้ไขเพิ่มเติม พ.ร.บ.ป้องกันและปราบปรามการฟอกเงิน พ.ศ. 2542 ในครั้งนี้ เป็นการเพิ่มเติมบทนิยามของความผิดมูลฐาน โดยกำหนดให้ความผิดเกี่ยวกับการลักลอบขนผู้โยกย้ายถิ่นฐานตามกฎหมายว่าด้วยคนเข้าเมืองเป็นความผิดผลฐานในการกระทำผิดฐานฟอกเงินด้วย
น.ส.ไตรศุลี กล่าวว่า การแก้ไขเพิ่มเติมครั้งนี้ จะทำให้กฎหมายการป้องกันและปราบปรามการฟอกเงินของไทยมีความสอดคล้องกับมาตรฐานสากลตามที่คณะทำงานเฉพาะกิจเพื่อดำเนินมาตรการทางการเงิน(Financial Action Task Force :FATF) แนะนำให้แต่ละประเทศปฏิบัติ ลดช่องว่างทางกฎหมายในการประสานงานความร่วมมือระหว่างประเทศ ทำให้การปราบปรามการลักลอบขนผู้โยกย้ายถิ่นฐานมีประสิทธิภาพมากขึ้น
ขณะเดียวกัน การมีกฎหมายที่มีมาตรฐานเป็นที่ยอมรับของสากล ย่อมส่งผลดีต่อภาพลักษณ์ที่ดีของประเทศไทย สร้างความเชื่อมั่นให้กับรัฐบาล ผู้ประกอบการ และนักลงทุนจากต่างประเทศในการเข้ามาประกอบกิจการในประเทศไทย ซึ่งเป็นกลไกสำคัญต่อการสร้างงานสร้างรายได้และกระตุ้นเศรษฐกิจของประเทศในภาพรวม
.....................................
กลุ่มประชาสัมพันธ์และเผยแพร่ สำนักโฆษก
วันอังคารที่ 11 มกราคม 2565
แก้ปัญหาหนี้รถยนต์-จักรยานยนต์ คุ้มครองประชาชน
วันอังคารที่ 11 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าแก้ปัญหาหนี้เช่าซื้อรถยนต์และรถจักรยานยนต์ให้มีความชัดเจนและเป็นธรรมต่อประชาชน โดยเบื้องต้นบังคับใช้ประกาศกำหนดอัตราค่าธรรมเนียมหรือค่าใช้จ่ายในการทวงหนี้ ดังนี้ อัตราค่าทวงถามหนี้กรณีทั่วไปรวมจำนำทะเบียน หากค้างชำระ 1 งวด ให้คิดไม่เกิน 50 บาท มากกว่า 1 งวด คิดไม่เกิน 100 บาทต่อรอบการทวงถาม สำหรับการลงพื้นที่ติดตามหนี้ คิดได้ไม่เกิน 400 บาทต่อรอบการทวงถาม และเก็บเงินได้ต่อเมื่อลูกหนี้ค้างชำระมากกว่า 1 งวด แต่หากค่างวดที่ถึงกำหนดชำระน้อยกว่า 1,000 บาท ไม่ให้มีการเก็บค่าทวงถามหนี้เพื่อคุ้มครองประชาชนรายย่อย นอกจากนี้ ยังอยู่ระหว่างทบทวนกฎหมายเพื่อปรับปรุงการกำหนดอัตราดอกเบี้ย เงื่อนไขการยึดและคืนรถ และการคิดยอดหนี้คงเหลือด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 26 กรกฎาคม 2565
ส่งออกสิ่งทอพุ่ง 1.78 พันล้านดอลลาร์สหรัฐ เดินหน้ายกระดับ OTOP ไทยสู่สากล
วันจันทร์ที่ 25 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยกระดับสินค้าชุมชนสู่ตลาดสากลอย่างต่อเนื่อง
โดยในไตรมาสแรกของปีนี้ส่งออกสินค้ากลุ่มอุตสาหกรรมสิ่งทอและเครื่องนุ่งห่มไทย มูลค่าสูงถึง 1,784
ล้านดอลลาร์สหรัฐ ขยายตัวร้อยละ 13.7 และเกินดุลการค้ามากกว่า 410 ล้านดอลลาร์สหรัฐ
นับเป็นโอกาสสำคัญที่จะเร่งกระตุ้นเศรษฐกิจผ่านอุตสาหกรรมสิ่งทอและเครื่องนุ่งห่ม
จึงพัฒนาเครื่องหมายรับรองคุณภาพผลิตภัณฑ์สิ่งทอที่ผลิตจากไทย และเว็บไซต์
www.thailandtextilestag.com เพื่ออำนวยความสะดวกแก่ผู้ซื้อในการค้นหาผลิตภัณฑ์ที่ได้รับการรับรอง
นอกจากนี้ ยังมีโครงการ OTOP PREMIUM ที่รวบรวมผลิตภัณฑ์ชุมชนระดับ 4-5 ดาวกว่า 300
อย่างจากทั่วประเทศ เข้ากระบวนการพัฒนาเพื่อเพิ่มโอกาสทางการตลาดและต่อยอดสู่ระดับสากลต่อไปด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 28 มิถุนายน 2565
​ปลัดกระทรวงยุติธรรม เข้าร่วมพิธีเปิดการประชุมระดับโลก เรื่อง สุขภาพในสถานกักกันตัว ครั้งที่ ๑ (The First World Conference on Health in Detention)
​ปลัดกระทรวงยุติธรรม เข้าร่วมพิธีเปิดการประชุมระดับโลก เรื่อง สุขภาพในสถานกักกันตัว ครั้งที่ ๑ (The First World Conference on Health in Detention)
ในวันจันทร์ที่ ๒๗ มิถุนายน ๒๕๖๕ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้เข้าร่วมพิธีเปิดการประชุมระดับโลก เรื่อง สุขภาพในสถานกักกันตัว ครั้งที่ ๑ (The First World Conference on Health in Detention) จัดโดย คณะกรรมการกาชาดระหว่างประเทศ (International Committee of the Red Cross-ICRC) ณ นครเจนีวา สมาพันธรัฐสวิส ระหว่างวันที่ ๒๗-๒๙ มิถุนายน ๒๕๖๕ และในโอกาสดังกล่าว ได้ร่วมแลกเปลี่ยนความเห็นกับผู้แทน ICRC ในประเด็นการพัฒนาระบบสาธารณสุขในเรือนจำตามมาตรฐานสากล โดยปลัดกระทรวงยุติธรรม มีกำหนดกล่าวถ้อยแถลง (Keynote Speech) ในวันอังคารที่ ๒๘ มิถุนายน ๒๕๖๕ ต่อไป
วันพฤหัสบดีที่ 15 กรกฎาคม 2564
ประกาศ ขสมก. ประจำวันที่ 15 กรกฎาคม 2564 พนักงานติดเชื้อไวรัส COVID-19 จำนวน 6 ราย
ประกาศ ขสมก. ประจำวันที่ 15 กรกฎาคม 2564 พนักงานติดเชื้อไวรัส COVID-19 จำนวน 6 ราย
1) พนักงานเก็บค่าโดยสารรถปรับอากาศสาย 93 เขตการเดินรถที่ 2
2) พนักงานเก็บค่าโดยสารรถปรับอากาศ สาย 556​ เขตการเดินรถที่​ 6
3) พนักงานขับรถโดยสารธรรมดา สาย 11 เขตการเดินรถที่ 2
4) พนักงานขับรถโดยสารธรรมดา สาย 68 เขตการเดินรถที่ 5
5) พนักงานขับรถโดยสารธรรมดา สาย 93​เขตการเดินรถที่ 2
6) พนักงานขับรถโดยสารปรับอากาศ สาย 509​ เขตการเดินรถที่ 6
วันพฤหัสบดีที่ 26 พฤษภาคม 2565
รมว.เฮ้ง ควง 2 อธิบดีลงระนอง ตรวจเยี่ยมศูนย์ CI ศูนย์ PIPO บริหารจัดการต่างด้าวทั้งระบบ
วันที่ 26 พฤษภาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายไพโรจน์ โชติกเสถียร อธิบดีกรมการจัดหางาน นายนิยม สองแก้ว อธิบดีกรมสวัสดิการและคุ้มครองแรงงาน ตรวจเยี่ยมการดำเนินงานของศูนย์ควบคุมการแจ้งเข้า – ออกเรือประมงระนอง
(Port In - Port Out : PIPO) จังหวัดระนองโดยมี นายนพสิทธิ์ อุดมสุวรรณกุล รองผู้ว่าราชการจังหวัดระนอง ให้การต้อนรับ ณ ด่านตรวจประมงระนอง และตรวจเยี่ยมศูนย์พิจารณาอนุญาตให้อยู่ในราชอาณาจักร อนุญาตให้ทำงาน และออกเอกสารรับรองบุคคล จังหวัดระนอง (Certificate of Identity : CI) เพื่อตรวจเยี่ยมขั้นตอนการให้บริการและติดตามการทำงานของข้าราชการภายในศูนย์
นายสุชาติ กล่าวว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ได้ให้ความสำคัญกับการขับเคลื่อนนโยบายป้องกันและแก้ไขปัญหาการค้ามนุษย์ด้านแรงงานรวมทั้งการบริหารจัดการแรงงานต่างด้าวอย่างเป็นระบบเพื่อแก้ไขปัญหาขาดแคลนแรงงาน ในวันนี้ผมพร้อมด้วยท่านอธิบดีกรมการจัดหางาน ท่านอธิบดีกรมสวัสดิการและคุ้มครองแรงงาน จึงได้ลงพื้นที่มาตรวจเยี่ยมการดำเนินงานของศูนย์ PIPO และศูนย์ CI เพื่อขับเคลื่อนนโยบายของรัฐบาลดังกล่าวเป็นไปอย่าง
มีประสิทธิภาพ รัดกุม เข้มงวด เพื่อแก้ไขปัญหาขาดแคลนแรงงาน และการทะลักของแรงงานที่ลักลอบเข้ามาทำงานในประเทศไทยหลังการเปิดประเทศ ซึ่งกระทรวงแรงงานยึดเป็นแนวทางการทำงานมาโดยตลอด ในวันนี้นอกจากการตรวจเยี่ยม ติดตามการทำงาน และให้คำแนะนำในการปฏิบัติหน้าที่แก่ข้าราชการในสังกัดกระทรวงแรงงานแล้ว ยังตั้งใจลงพื้นที่เพื่อรับฟังปัญหาผู้ประกอบการ และชี้แจงทำความเข้าใจกับนายจ้างที่ใช้แรงงานข้ามชาติเพื่อสามารถปฏิบัติตามแนวทางการปรับลดมาตรการการนำแรงงานต่างด้าวเข้ามาทำงานตามบันทึกความเข้าใจว่าด้วยความร่วมมือด้านแรงงาน (MOU) และการดำเนินการตามขั้นตอนที่มติครม.กำหนดได้อย่างถูกต้อง
นายสุชาติ กล่าวต่อว่า สำหรับสถานการณ์ด้านแรงงานต่างด้าวของจังหวัดระนอง มีแรงงานข้ามชาติที่ได้รับอนุญาตทำงานอยู่ในพื้นที่ จำนวน 34,111 คน มีการยื่นแบบคำร้องขอนำแรงงานสัญชาติเมียนมามาทำงานในประเทศ ตาม MOU ผ่านทางจังหวัดระนองแล้ว 2,234 และการนำเข้าแรงงานข้ามชาติตาม MOU หลังปรับมาตรการ จำนวน 222 คน เป็นชาย 212 คน และหญิง 10 คน อยู่ในกิจการก่อสร้าง 192 คน และกิจการต่อเนื่องการเกษตร 30 คน โดยมีการจัดเตรียมศูนย์กักกันแบบ OQ รองรับแรงงานข้ามชาติที่เข้ามาทำงานตาม MOU และตามมาตรา 64 ไว้จำนวน 5 แห่ง รองรับแรงงานข้ามชาติได้สูงสุดครั้งละ 930 คน ผลการดำเนินการของศูนย์ CI ออกเล่ม 40,387 ฉบับ อนุมัติใบอนุญาตทำงาน 10 ฉบับ เปลี่ยนแปลงรายการ 33,884 ครั้ง
ส่วนผลการดำเนินการศูนย์ควบคุมการแจ้งเข้า - ออก เรือประมง จังหวัดระนอง (Port In – Port Out : PIPO) แจ้งเข้า – ออกเรือ รวม 4,418 ครั้ง แจ้งเข้าแรงงานทั้งสิ้น 22,017 คน ประกอบด้วย คนไทย 3,912 คน แรงงานข้ามชาติ 18,105 คน แจ้งออกแรงงานทั้งสิ้น 22,050 คน ประกอบด้วย คนไทย 3,828 คน แรงงานข้ามชาติ 18,222 คน
วันศุกร์ที่ 18 มิถุนายน 2564
รมว.ยุติธรรม ขอบคุณศาลสุโขทัยขยายเวลาให้แม่เฒ่าย้ายบ้านอีก 1 เดือน เผย 25 มิ.ย.เตรียมลงพื้นที่ช่วยไกล่เกลี่ย
นายสมศักดิ์ เทพสุทิน รัฐมนตรีว่าการกระทรวงยุติธรรม เผย 25 มิ.ย.เตรียมลงพื้นที่ช่วยไกล่เกลี่ย กำชับยุติธรรมทุกจังหวัดเอาใจใส่เร่งประชาสัมพันธ์ช่องทางช่วยเหลือชาวบ้านให้ทุกคนเข้าถึง ยกระดับภาพลักษณ์ หวังให้ทุกกรมบูรณาการทำงานร่วมกัน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณี 4 แม่เฒ่าชาวสุโขทัยถูกยึดบ้านและที่ดินที่เป็นที่อยู่อาศัยออกขายทอดตลาด และได้ยื่นคำร่องต่อศาลจังหวัดสุโขทัยขอขยายเวลาในการออกจากบ้านว่า ล่าสุดศาลได้อนุมัติคำร้องให้ขยายเวลาการออกจากบ้านไปอีก 1 เดือน ซึ่งตนต้องขอขอบคุณความเมตตาจากศาล โดยจากนี้เราต้องเร่งเจรจาไกล่เกลี่ยช่วยเหลือให้จบ โดยในวันที่ 25 มิ.ย. ตนพร้อมด้วย ส.ส.สุโขทัย และหน่วยงานที่เกี่ยวข้องจะลงพื้นที่ไปช่วยเจรจาไกล่เกลี่ย ซึ่งตนมีใบอนุญาตการไกล่เกลี่ยเพราะได้ฝึกอบรมจนจบหลักสูตรของกรมคุ้มครองสิทธิและเสรีภาพ จะนำความรู้ตรงนี้ไปช่วยเหลือ ซึ่งจากกรณีนี้ตนได้กำชับในที่ประชุมผู้บริหารกระทรวงยุติธรรม อยากขอให้การทำงานในพื้นที่ของราชการในกระทรวงให้ใส่ใจประชาชนมากขึ้นหลายๆเท่า ในแต่ละจังหวัดหน่วยงานในกระทรวงยุติธรรมควรประชุมร่วมกัน เพื่อให้รู้ถึงบทบาทและหน้าที่ในกระทรวงยุติธรรม ว่าเราสามารถช่วยเหลือประชาชนอย่างไรได้บ้าง และเร่งประชาสัมพันธ์ให้ชาวบ้านได้รู้ เพื่อสร้างภาพลักษณ์ใหม่ให้กับกระทรวงยุติธรรม ว่าไม่ใช่กระทรวงที่คนเข้าไม่ถึงเพราะเป็นเรื่องที่เกี่ยวกับกฎหมาย แต่จะต้องเป็นกระทรวงที่ทำงานเชิงรุกเข้าถึงประชาชน เพราะปกติชาวบ้านจะไม่ค่อยรู้และเข้าไม่ถึงว่ากระทรวงยุติธรรมทำอะไรบ้าง
นายสมศักดิ์ กล่าวอีกว่า ฝากถึงสำนักงานยุติธรรมทุกจังหวัด เรามีกองทุนยุติธรรม เพื่อใช้ในการช่วยเหลือประชาชน ดังนั้นเราต้องเร่งให้ทุกคนเข้าถึงได้ เราต้องทำงานเชิงรุกให้ประชาชนเข้าถึงสิทธิที่ควรจะได้ สมัยก่อนการบริหารราชการ เมื่อรัฐส่งคนไปตามหัวเมืองเพื่อบริหารงาน หากไม่มีความรับผิดชอบขวนขวาย ส่วนกลางก็จะเหนื่อย ดังนั้นขอให้ทุกคนเอาใจใส่ให้มากๆ เร่งแก้ไขปัญหาให้ชาวบ้าน ตนอยากให้ทุกจังหวัด โดยเฉพาะระดับหัวหน้า รู้ถึงโครงสร้างและบทบาทหน้าที่ของกระทรวงยุติธรรม ไม่ใช่รู้แต่เพียงงานของหน่วยตัวเองเท่านั้น อยากให้คิดถึงงานภาพรวมของกระทรวงบ้าง และทำงานบูรณาการร่วมกันในการให้ความช่วยเหลือประชาชน
วันพุธที่ 29 กันยายน 2564
ดีอีเอส ร่วมประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ ๒ ประจำปี ๒๕๖๔ ผ่านระบบการประชุมทางไกล
ดีอีเอส ร่วมประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ ๒ ประจำปี ๒๕๖๔ ผ่านระบบการประชุมทางไกล
เมื่อวันที่28กันยายน2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมทำหน้าที่หัวหน้าคณะผู้แทนไทยในการประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียนอย่างไม่เป็นทางการครั้งที่2ประจำปี2564 (The 2nd ASEAN Digital Senior Officials’ Meeting - ASEAN Telecommunication Regulators’ Council (ADGSOM - ATRC) Leaders Retreat of 2021)ผ่านระบบการประชุมทางไกลณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคม
ในโอกาสนี้นางปิยนุชวุฒิสอนในฐานะหัวหน้าคณะผู้แทนไทยได้ร่วมหารือและพิจารณาประเด็นสำคัญร่วมกับผู้แทนเจ้าหน้าที่อาวุโสของประเทศสมาชิกอาเซียนในการส่งเสริมความร่วมมืออย่างเป็นรูปธรรมเพื่อเร่งขับเคลื่อนการปรับเปลี่ยนไปสู่ดิจิทัลในภูมิภาคอาเซียนภายใต้แผนงาน/ข้อริเริ่มของอาเซียนในการพัฒนาด้านดิจิทัลโดยเฉพาะอย่างยิ่งแผนแม่บทอาเซียนด้านดิจิทัลค.ศ. 2025 (ASEAN Digital Masterplan 2025: ADM 2025)นอกจากนี้ที่ประชุมฯยังได้หารือร่างเอกสารที่จะเป็นผลลัพธ์สำคัญของการประชุมรัฐมนตรีด้านดิจิทัล(ADGMIN)ครั้งที่2ซึ่งกำหนดจะจัดขึ้นในช่วงปลายปี2564หรือช่วงเดือนมกราคม2565อาทิยุทธศาสตร์ความร่วมมือด้านความมั่นคงปลอดภัยไซเบอร์ของอาเซียนค.ศ. 2025การจัดตั้งASEAN Regional CERTภายใต้กรอบการประชุมสภาปฏิบัติการอาเซียนด้านความมั่นคงปลอดภัยบนเครือข่าย(ASEAN Network Security Action Council: ANSAC)โครงการพัฒนาASEAN Strategic Guidance for Artificial Intelligence (AI) and Digital WorkforceโดยอินโดนีเซียและไทยและโครงการพัฒนาASEAN Policy Guideline for the use of Blockchain Technology for Digital Governmentโดยสปป.ลาว
***********
วันพุธที่ 25 สิงหาคม 2564
ผู้ตรวจฯ ดีอีเอส ร่วมพิธีเปิดและปาฐกถาพิเศษในงาน August Series 2021
ผู้ตรวจฯ ดีอีเอส ร่วมพิธีเปิดและปาฐกถาพิเศษในงาน August Series 2021
เมื่อวันที่ 25 สิงหาคม 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ได้เป็นประธานในพิธีเปิดและปาฐกถาพิเศษในงาน August Series 2021 ในรูปแบบคลิปวิดีโอผ่านระบบการประชุมทางไกล การจัดงานดังกล่าวเป็นความร่วมมือระหว่างกระทรวงดิจิทัลเพื่อเศรษฐกิจและสังคมและสมาคมผู้ใช้ดิจิทัลไทย หรือ DUGA ในโอกาสนี้ผู้ตรวจราชการกระทรวงฯ ได้แสดงปาฐกถาในหัวข้อ Moving Thailand Forward Towards New World Landscape (การขับเคลื่อนประเทศไทยไปสู่ภูมิทัศน์ใหม่ของโลก) ซึ่งนำเสนอมุมมองต่อมิติภาพของอนาคตความเปลี่ยนแปลงหลังวิกฤต COVID - 19 ดังนี้ มิติที่ 1 ภาพใหม่ของระบบสาธารณสุขและโรงพยาบาล มิติที่ 2 การเปลี่ยนแปลงของมหาวิทยาลัย มิติที่ 3 การปรับตัวของห่วงโซ่การผลิตโลก มิติที่ 4 สงครามการค้าระหว่างสหรัฐอเมริกาและจีน และมิติที่ 5 การร่วมยกระดับเทคโนโลยีดิจิทัลและการพัฒนาอุตสาหกรรมเทคโนโลยีชีวภาพ รวมถึงแนวโน้มสำคัญทางเทคโนโลยีในอนาคต ได้แก่ นวัตกรรมด้านข้อมูล เทคโนโลยีปัญญาประดิษฐ์ (AI) และอินเทอร์เน็ตเพื่อสรรพสิ่ง (IoTs) สำหรับงาน August Series 2021 มีกำหนดจัดขึ้นระหว่างวันที่ 25 – 26 สิงหาคม 2564 แบ่งเป็น 5 หัวข้อ คือ 1. Healthcare Technology Summit 2. Education Next Forum 3. AI & IoTs Summit 4. eGovernment Forum และ 5. Smart SME Manufacturing โดยทั้งหมดจัดขึ้นในรูปแบบการสัมมนาออนไลน์ (Webinar)
*****************
วันศุกร์ที่ 8 ตุลาคม 2564
ก.อุตฯ ลงพื้นที่นำถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.สุโขทัย
ก.อุตฯ ลงพื้นที่นำถุงยังชีพ ไปแจกจ่ายยังพื้นที่ประสบอุทกภัย จ.สุโขทัย
ก.อุตฯ ลงพื้นที่นำถุงยังชีพ "กระทรวงอุตสาหกรรมร่วมใจช่วยเหลือผู้ประสบภัยน้ำท่วม" ไปแจกจ่ายยังพื้นที่ประสบอุทกภัย จ.สุโขทัย
วันที่ 7 ตุลาคม 2564 นางสาวอัญชลี พลคชา อุตสาหกรรมจังหวัดสุโขทัยผู้แทนกระทรวงอุตสาหกรรม พร้อมด้วยเจ้าหน้าที่จากสำนักงานอุตสาหกรรมจังหวัดสุโขทัย นำถุงยังชีพ จำนวน 500 ชุด มอบให้นายวิรุฬ พรรเทวี ผู้ว่าราชการจังหวัดสุโขทัย เพื่อนำแจกจ่ายให้ผู้ประสบอุทกภัยในพื้นที่จังหวัดสุโขทัยต่อไป
วันจันทร์ที่ 1 สิงหาคม 2565
กอช. ชวนสมาชิกและประชาชนทั่วไป เป็นเพื่อนกับ กอช. ผ่านไลน์ @nsf.th
กองทุนการออมแห่งชาติ หรือ กอช. เชิญชวนสมาชิกและประชาชนทั่วไป เป็นเพื่อนไลน์กับ กอช. เพียงเสิร์ชคำว่า “@nsf.th” ใช้บริการตรวจสอบสิทธิ์ สมัครสมาชิก คำนวณบำนาญ ข่าวสารและโปรโมชัน และบริการอื่นๆ ของ กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนสมาชิกและประชาชนทั่วไป เป็นเพื่อนไลน์กับ กอช. เพียงเสิร์ชคำว่า “@nsf.th” เพื่อเพิ่มความสะดวกสบาย โดยสามารถตรวจสอบสิทธิ์ เพียงกรอกเลขบัตรประจำตัวประชาชน 13 หลัก เมื่อมีสิทธิ์สมัครสามารถเลือกเมนูสนใจสมัครกรอกข้อมูลรายละเอียด พร้อมส่งเงินออมสะสมได้ตั้งแต่ 50 บาท สูงสุด 13,200 บาทต่อปี และรับเงินสมทบเพิ่มตามช่วงอายุในเดือนถัดไป สูงสุดไม่เกิน 1,200 บาทต่อปี หรือดูข่าวสารและโปรโมชันต่างๆ ของ กอช. ได้ สำหรับผู้ที่มีข้อสงสัยสามารถเลือกเมนูคำถามที่พบบ่อย เพื่อเพิ่มความเข้าใจมากขึ้นหรือเลือกคุยกับเจ้าหน้าที่ผ่านทางไลน์ สงสัยข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันอังคารที่ 28 ธันวาคม 2564
รัฐมนตรีเกษตรฯ กล่าวขอบคุณและส่งกำลังใจให้แก่พี่น้องชาวอาสาสมัครเกษตรหมู่บ้าน (อกม.)
รัฐมนตรีเกษตรฯ กล่าวขอบคุณและส่งกำลังใจให้แก่พี่น้องชาวอาสาสมัครเกษตรหมู่บ้าน (อกม.) พร้อมส่งเสริมสนับสนุนการนำเทคโนโลยี/นวัตกรรม รวมทั้งการหาแนวทางและผลักดันด้านค่าตอบแทน เพื่อเป็นการสร้างขวัญและกำลังใจในการทำงาน
(เมื่อวันที่ 27 ธ.ค. 64) ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังมอบนโยบายและแนวทางการขับเคลื่อนพัฒนางานอาสาสมัครเกษตร กระทรวงเกษตรและสหกรณ์ ให้แก่ตัวแทนของอาสาสมัครเกษตรหมู่บ้าน (อกม.) เพื่อกำหนดแนวการดำเนินงานของอาสาสมัครเกษตร ณ ห้องประชุมกระทรวงเกษตรและสหกรณ์ ว่า งานอาสาสมัครเกษตรนั้นมีความสำคัญในการขับเคลื่อนงานและถือเป็นนโยบายหลักของกระทรวงเกษตรและสหกรณ์ ที่ผ่านมาอาสาสมัครเกษตรหมู่บ้านได้ปฏิบัติงานจัดเก็บรวบรวม และรายงานข้อมูลพื้นฐานด้านการเกษตร ประสานงานในการถ่ายทอดความรู้และการแก้ไขปัญหาของเกษตรกรในหมู่บ้าน รวมทั้งติดตามสถานการณ์การเกษตรในหมู่บ้านพร้อมรายงานเหตุการณ์ฉุกเฉินเร่งด่วนต่อหน่วยงานที่เกี่ยวข้อง ด้วยความทุ่มเท เสียสละ และมีจิตอาสาอย่างต่อเนื่องมาโดยตลอด จึงขอขอบคุณและส่งกำลังใจให้แก่พี่น้องชาวอาสาสมัครเกษตรทุกท่าน ที่ช่วยสนับสนุน ทำงานร่วมกับเจ้าหน้าที่ของกระทรวงเกษตรและสหกรณ์ในพื้นที่ รวมถึงช่วยกระจายข่าวสารการประสานงานและปัญหาหรืออุปสรรคในการดำเนินงาน ที่เป็นส่วนช่วยให้ส่วนราชการสามารถแก้ปัญหาได้ตรงจุด
นอกจากนี้ ในสถานการณ์การแพร่ระบาดของโรคโควิด-19 ที่ผ่านมา อาสาสมัครเกษตรหมู่บ้านได้ช่วยปฏิบัติหน้าที่อย่างเข้มแข็ง โดยได้ลงพื้นที่ทำงานเคียงข้างกับเจ้าหน้าที่ส่งเสริมการเกษตรเพื่อประชาสัมพันธ์ชี้แจงข้อมูลโครงการเยียวยาเกษตรกรฯ ตรวจสอบความถูกต้องของเอกสาร เก็บรวบรวม เพื่อดำเนินการขึ้นทะเบียนและปรับปรุงทะเบียนเกษตรกรส่งข้อมูลให้กระทรวงเกษตรและสหกรณ์ สำหรับจ่ายเงินช่วยเหลือเยียวยาพี่น้องเกษตรกรด้วยความเรียบร้อย ทั่วถึง และรวดเร็ว จนสำเร็จลุล่วงตามวัตถุประสงค์ของโครงการ
อย่างไรก็ตาม กระทรวงเกษตรและสหกรณ์ ในฐานะหน่วยงานที่กำกับดูแลภาคการเกษตรของประเทศ จะส่งเสริมสนับสนุนการนำเทคโนโลยี นวัตกรรมให้แก่พี่น้อง อกม.ทุกท่าน เพื่อเป็นการสร้างขวัญและกำลังใจในการทำงาน โดยจะมีเจ้าหน้าที่ของกระทรวงเกษตรและสหกรณ์ เป็นพี่เลี้ยงเพี่อร่วมกันทำงานให้สำเร็จลุล่วงตามนโยบาย รวมทั้งการหาแนวทางและผลักดันด้านค่าตอบแทนให้แก่พี่น้อง อกม. ที่ได้ทุ่มเทเสียสละแรงกายในการทำงานกับกระทรวงเกษตรและสหกรณ์
สำหรับแนวทางการพัฒนางานด้าน อกม. ของกรมส่งเสริมการเกษตร ได้ดำเนินโครงการพัฒนาอาสาสมัครเกษตรหมู่บ้าน เพื่อส่งเสริมและพัฒนาศักยภาพของอาสาสมัครเกษตรหมู่บ้าน ที่ช่วยสนับสนุนการทำงานของเจ้าหน้าที่ในพื้นที่ และงานตามภารกิจของกระทรวงเกษตรและสหกรณ์ ตลอดจนการเชื่อมโยงเครือข่ายและพัฒนาให้เป็นต้นแบบแก่เกษตรกรทั่วไป การสร้างขวัญกำลังใจ และยกย่องเชิดชูเกียรติให้แก่อาสาสมัครเกษตร ในฐานะเกษตรกรผู้มีจิตอาสา
วันจันทร์ที่ 8 พฤศจิกายน 2564
​โฆษกรัฐบาลเผย นายกฯ หารือ คณะสมาชิกสภาผู้แทนราษฎรสหรัฐฯ ยืนยัน ไทย-สหรัฐฯ พร้อมตอกย้ำความเป็นหุ้นส่วน เดินหน้าความร่วมมือในทุกมิติ
​โฆษกรัฐบาลเผย นายกฯ หารือ คณะสมาชิกสภาผู้แทนราษฎรสหรัฐฯ ยืนยัน ไทย-สหรัฐฯ พร้อมตอกย้ำความเป็นหุ้นส่วน เดินหน้าความร่วมมือในทุกมิติ
วันนี้ (8 พฤศจิกายน 2564) 11.00 น. ณ ห้องสีม่วง ตึกไทยคู่ฟ้า ทำเนียบรัฐบาล นาย Amerish "Ami" Bera ประธานคณะอนุกรรมาธิการ ด้านเอเชีย แปซิฟิก เอเชียกลาง และการไม่แพร่ขยายอาวุธ คณะกรรมาธิการต่างประเทศ สภาผู้แทนราษฎรสหรัฐฯ หัวหน้าคณะ นำคณะสภาชิกสภาผู้แทนราษฎรสหรัฐฯ เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางเยือนไทย นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงสาระสำคัญของการหารือ ดังนี้
นายกรัฐมนตรีกล่าวต้อนรับคณะสมาชิกรัฐสภาสหรัฐฯ สู่ประเทศไทย โดยถือเป็นคณะแรกที่เยือนไทยนับตั้งแต่สถานการณ์การแพร่ระบาดของโควิด-19 สะท้อนถึงความสัมพันธ์อันแน่นแฟ้น และยาวนานระหว่างกัน ทั้งนี้ ไทยยินดีที่ความสัมพันธ์ การแลกเปลี่ยนการเยือน และความร่วมมือในมิติต่าง ๆ ยังคงดำเนินไปอย่างต่อเนื่อง โดยรัฐบาลไทยพร้อมสนับสนุนการทำงานร่วมกับสหรัฐฯ อย่างเต็มที่ เพื่อประโยชน์ร่วมกันอย่างรอบด้าน
ด้านประธานคณะอนุกรรมาธิการ ยินดีที่ได้เดินทางมาเยือนไทยในครั้งนี้ ไทย และสหรัฐฯ มีความสัมพันธ์ที่ใกล้ชิด และมีความร่วมมือในทุกมิติ ทั้งนี้ ด้วยสถานการณ์และความท้าทายในปัจจุบัน ความเป็นหุ้นส่วนที่ใกล้ชิดระหว่างกันจึงมีความสำคัญอย่างยิ่ง โดยคณะ ส.ส. สหรัฐฯพร้อมสนับสนุนรัฐบาลไทย และส่งเสริมความร่วมมือที่เป็นประโยชน์กับทั้งสองฝ่าย
ทั้งสองฝ่ายพร้อมกระชับความร่วมมือระหว่างกัน และยินดีที่รัฐบาลไทยและสหรัฐฯ ภายใต้การนำของประธานาธิบดีไบเดน มีนโยบายสำคัญที่สอดคล้อง และมีท่าทีร่วมกันในประเด็นที่เป็นที่สนใจในเวทีโลกหลายประเด็น อาทิ การเปลี่ยนแปลงสภาพภูมิอากาศ การส่งเสริมความมั่นคงของมนุษย์ ซึ่งรวมถึงการป้องกันและปราบปรามการค้ามนุษย์ และการรับมือกับการแพร่ระบาดของโควิด- 19 ทั้งในมิติด้านมาตรการทางสาธารณสุขและการฟื้นฟูเศรษฐกิจ
โอกาสนี้ นายกฯ กล่าวยินดีที่การค้าระหว่างไทยกับสหรัฐฯ ยังคงขยายตัว แม้ในช่วงโควิด-19 พร้อมย้ำว่า รัฐบาลให้ความสำคัญกับการสนับสนุนภาคเอกชนสหรัฐฯ ที่ลงทุนในประเทศไทย นายกรัฐมนตรีได้พบหารือกับภาคเอกชนสหรัฐฯ เป็นประจำทุกปี ในขณะที่ ทั้งสองฝ่ายเห็นพ้องว่า ความร่วมมือด้านความมั่นคงและการทหาร ก็ยังคงเป็นอีกส่วนสำคัญของความสัมพันธ์ระหว่างไทย-สหรัฐฯ ทั้งนี้ ไทยมุ่งมั่นจะเสริมสร้างความเป็นพันธมิตรและความร่วมมือกับสหรัฐฯ อย่างใกล้ชิดต่อไป
นอกจากนี้ ไทยมุ่งหวังที่จะเห็นภูมิภาคนี้มีความมั่งคั่ง มั่นคง และธำรงไว้ซึ่งสันติภาพเช่นเดียวกับสหรัฐฯ โดยท่ามกลางการเปลี่ยนแปลงทางภูมิรัฐศาสตร์ และความท้าทายต่าง ๆ ไทยพร้อมร่วมมือและสนับสนุนการดำเนินบทบาทที่สร้างสรรค์ของสหรัฐฯ ในภูมิภาคและอนุภูมิภาคลุ่มน้ำโขง โดยเฉพาะผ่านกรอบความร่วมมือระดับภูมิภาคและอนุภูมิภาค เช่น อาเซียน ACMECS และ US-Mekong Partnership
วันเสาร์ที่ 25 ธันวาคม 2564
สธ. แจงการแสดงความยินดีในการฉีดวัคซีนโควิด 19 ได้ถึง 100 ล้านโดส เป็นการสร้างขวัญกำลังใจแก่บุคลากรสาธารณสุข
รองปลัดกระทรวงสาธารณสุข แจงการจัดประชุมและชื่นชมยินดีแก่บุคลากรสาธารณสุขที่ฉีดวัคซีนโควิด 19 ถึงเป้าหมาย 100 ล้านโดส เป็นการแสดงความขอบคุณและสร้างขวัญกำลังใจแก่ผู้ปฏิบัติงานที่ทุ่มเทระดมสรรพกำลังฉีดวัคซีนให้กับประชาชนทั่วประเทศกว่า 50 ล้านคน ในขณะที่
รองปลัดกระทรวงสาธารณสุข แจงการจัดประชุมและชื่นชมยินดีแก่บุคลากรสาธารณสุขที่ฉีดวัคซีนโควิด19ถึงเป้าหมาย 100 ล้านโดส เป็นการแสดงความขอบคุณและสร้างขวัญกำลังใจแก่ผู้ปฏิบัติงานที่ทุ่มเทระดมสรรพกำลังฉีดวัคซีนให้กับประชาชนทั่วประเทศกว่า 50 ล้านคน ในขณะที่ต้องปฏิบัติภารกิจปกติในการดูแลรักษาพยาบาลผู้ป่วยควบคู่ไปด้วย ส่วนการรับมือ “โอมิครอน” เตรียมพร้อมทั้งการฉีดวัคซีนเข็มกระตุ้นและการรักษาพยาบาล รวมถึงการสำรองยา เวชภัณฑ์ต่าง ๆ ให้พร้อม
นพ.ธงชัย กีรติหัตถยากร รองปลัดกระทรวงสาธารณสุข กล่าวถึงกรณีมีการวิพากษ์วิจารณ์ถึงการแสดงความยินดีเนื่องในโอกาสฉีดวัคซีนโควิด19 ครบ 100 ล้านโดส โดยไม่คำนึงถึงผู้เสียชีวิตจากโรคโควิด 19 และควรเตรียมรับมือเชื้อโอมิครอน ว่า การฉีดวัคซีนโควิด 19 ให้ถึงเป้าหมาย 100 ล้านโดส หรือประมาณ 50 ล้านคน เป็นภารกิจที่ต้องดำเนินการแข่งกับเวลา เนื่องจากในสถานการณ์การระบาดต้องพยายามฉีดวัคซีนให้ได้เร็วที่สุด เพื่อให้ประชาชนมีภูมิคุ้มกันเกิดขึ้นโดยเร็ว ซึ่งไม่ใช่เรื่องปกติที่ทำได้ทั่วไป แต่ต้องอาศัยกำลังกาย กำลังใจและความทุ่มเทของบุคลากรทางการแพทย์และสาธารณสุข ที่ต้องทำไปพร้อมกับการดูแลรักษาผู้ป่วยโควิด 19 และโรคอื่น ๆ ด้วย การชื่นชมยินดีที่บุคลากรสาธารณสุขสามารถฉีดวัคซีนได้ตามเป้าหมาย ถือเป็นสิ่งดี ๆ ที่ผู้บริหารสามารถทำให้แก่บุคลากรผู้ปฏิบัติงานได้ และเป็นกำลังใจให้กับผู้ที่ทำงานอย่างทุ่มเทมาต่อเนื่องยาวนาน ตั้งแต่เริ่มมีการระบาดของโควิค 19 และเริ่มฉีดวัคซีนเข็มแรกเมื่อเดือนกุมภาพันธ์ 2564
นพ.ธงชัยกล่าวต่อว่า สำหรับการเตรียมรับมือกับสถานการณ์ “โอมิครอน” ขณะนี้ได้มีการชะลอการเข้าประเทศในระบบTest & Go เพื่อลดโอกาสเสี่ยงของผู้เดินทางที่อยู่ในระยะฟักตัวของโรค พร้อมกับเร่งฉีดวัคซีนเข็มกระตุ้นให้ประชาชนมีภูมิคุ้มกันเพิ่มขึ้น รวมถึงจัดบริการวัคซีนเชิงรุกให้ประชากรทุกกลุ่มทั้งคนไทยและคนต่างชาติ โดยเฉพาะกลุ่มเป้าหมายพื้นที่เข้าถึงยาก ทั้งผู้ป่วยติดเตียง ผู้ที่อยู่ในพื้นที่ทุรกันดาร แรงงานต่างด้าวตามแนวชายแดน เป็นต้น ส่วนด้านการรักษาพยาบาล มีการเตรียมความพร้อม โดยทั้งประเทศมีเตียงรองรับผู้ป่วยโควิคมากกว่า2 แสนเตียง ปัจจุบันใช้อยู่ประมาณ 3 หมื่นเตียง ยังมีเตียงเพียงพอรองรับหากเกิดการระบาด และมีการหารือกับภาคีเครือข่ายทุกสัปดาห์ให้เตรียมความพร้อมตลอดเวลา รวมถึงจัดระบบการดูแลรักษาที่บ้านและชุมชน เนื่องจากคนไข้ส่วนใหญ่มีอาการไม่มาก สำหรับยารักษา ขณะนี้ยังมียาฟาวิพิราเวียร์คงเหลือมากกว่า 16.2 ล้านเม็ด และสามารถผลิตภายในประเทศได้แล้วโดยองค์การเภสัชกรรม และมียาเรมเดซิเวียร์ 4.5 หมื่นขวด รวมถึงได้สั่งซื้อและจองทั้งยาโมลนูพิราเวียร์ ยาแพกซ์โลวิดแล้ว พร้อมทั้งกำลังปรับปรุงแนวทางรักษาโรคให้เหมาะสมกับสถานการณ์ รวมถึงยาและอุปกรณ์อื่น มีสำรองไม่น้อยกว่า3 เดือน อย่างไรก็ตาม สิ่งสำคัญที่จะช่วยป้องกันการติดเชื้อยังเป็นมาตรการส่วนบุคคล ทั้งการสวมหน้ากากอนามัย ล้างมือ เว้นระยะห่าง หลีกเลี่ยงสถานที่แออัด ซึ่งจะช่วยป้องกันโควิด 19 ได้ทุกสายพันธุ์
*********************************** 25 ธันวาคม 2564
วันพุธที่ 8 กันยายน 2564
ธ.ก.ส. จัดสินเชื่อหนุนการปลูกกัญชา เพื่อประโยชน์ทางการแพทย์ และการศึกษาวิจัยพัฒนา ดอกเบี้ย 0.01% ต่อปี
ธ.ก.ส. พร้อมสนับสนุนสินเชื่อปลูกกัญชา เพื่อใช้ประโยชน์ทางการแพทย์ และการศึกษาวิจัยพัฒนา ผ่านสินเชื่อธุรกิจชุมชนสร้างไทย อัตราดอกเบี้ยร้อยละ 0.01 ต่อปี หรือล้านละร้อย หรือสินเชื่อที่เหมาะสมกับธุรกิจ
ธ.ก.ส. พร้อมสนับสนุนสินเชื่อปลูกกัญชา เพื่อใช้ประโยชน์ทางการแพทย์ และการศึกษาวิจัยพัฒนา ผ่านสินเชื่อธุรกิจชุมชนสร้างไทย อัตราดอกเบี้ยร้อยละ 0.01 ต่อปี หรือล้านละร้อย หรือสินเชื่อที่เหมาะสมกับธุรกิจ โดยผู้กู้ต้องจดทะเบียนเป็นวิสาหกิจชุมชน วิสาหกิจเพื่อสังคม หรือสหกรณ์การเกษตรที่จดทะเบียนถูกต้องตามกฎหมาย มีการจัดทำ MOU ในการดำเนินการภายใต้ความร่วมมือและกำกับดูแลระหว่างผู้ขอกู้กับหน่วยงานของรัฐหรือสถาบันอุดมศึกษา และได้รับใบอนุญาตให้ผลิตยาเสพติดให้โทษในประเภท 5 เฉพาะกัญชา จาก อย. สนใจติดต่อสอบถามได้ที่ ธ.ก.ส. ทุกสาขาทั่วประเทศ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ปัจจุบันมีผู้ให้ความสนใจในการปลูกพืชกัญชา เพื่อนำไปศึกษาวิจัยและพัฒนาสำหรับการใช้ประโยชน์ทางการแพทย์หรือเภสัชกรรมเป็นจำนวนมาก อีกทั้งตามมาตรา 9 แห่งพระราชบัญญัติยาเสพติดให้โทษ (ฉบับที่ 7) พ.ศ. 2562 มีผลบังคับให้สามารถนำกัญชาไปใช้ในกรณีจำเป็น เพื่อประโยชน์ทางการแพทย์ การศึกษาวิจัย รวมถึง การเกษตรกรรม พาณิชยกรรม วิทยาศาสตร์ และอุตสาหกรรม ภายใต้ความร่วมมือและกำกับดูแลของหน่วยงานของรัฐ ในการนี้ เพื่อรองรับความต้องการเพาะปลูกกัญชาที่เพิ่มขึ้น ธ.ก.ส. จึงได้มีแนวทางสนับสนุนสินเชื่อเพื่อการปลูกกัญชา เพื่อประโยชน์ทางการแพทย์ การศึกษาวิจัยพัฒนา และสร้างรายได้เพิ่มให้เกษตรกรและชุมชน อย่างไรก็ตาม การผลิตกัญชาซึ่งเป็นพืชที่มีความเสี่ยงสูงและถือเป็นยาเสพติดให้โทษ จึงจำเป็นต้องมีการกำกับดูแลและดำเนินการภายใต้กฎหมาย ข้อกำหนดและกฎเกณฑ์ที่เกี่ยวข้อง รวมถึงต้องมีการบริหารจัดการทั้งด้านการผลิต การเก็บรักษา และการตลาดเป็นการเฉพาะ
สำหรับคุณสมบัติของผู้ขอกู้ ต้องเป็นวิสาหกิจชุมชน วิสาหกิจเพื่อสังคม หรือสหกรณ์การเกษตรที่จดทะเบียนถูกต้องตามกฎหมาย มีการจัดทำบันทึกข้อตกลง (MOU) ในการดำเนินการภายใต้ความร่วมมือและกำกับดูแลระหว่างผู้ขอกู้กับหน่วยงานของรัฐ หรือสถาบันอุดมศึกษา ที่มีหน้าที่ศึกษาวิจัยหรือจัดการเรียนการสอนหรือมีหน้าที่ให้บริการทางการแพทย์ เภสัชศาสตร์ วิทยาศาสตร์ หรือเกษตรศาสตร์ หรือมีหน้าที่ในการป้องกันปราบปรามและแก้ไขปัญหายาเสพติด และต้องได้รับใบอนุญาตให้ผลิตยาเสพติดให้โทษในประเภท 5 เฉพาะกัญชา จากสำนักงานคณะกรรมการอาหารและยา (อย.)
วันอังคารที่ 22 มิถุนายน 2564
สธ.รับมอบอุปกรณ์การแพทย์จาก อภ. สนับสนุนการดำเนินงานศูนย์ฉีดวัคซีน
กระทรวงสาธารณสุข รับมอบเครื่องวัดความดันแบบสอดแขน จำนวน 18 เครื่อง มูลค่าเกือบล้านบาท จากองค์การเภสัชกรรม เพื่อสนับสนุนการดำเนินงานศูนย์ฉีดวัคซีนสถานีกลางบางซื่อและกระทรวงสาธารณสุข เผย อภ. นำเข้าวัคซีนซิโนแวคแล้วรวม 7.5 ล้านโดส
กระทรวงสาธารณสุข รับมอบเครื่องวัดความดันแบบสอดแขน จำนวน 18 เครื่อง มูลค่าเกือบล้านบาทจากองค์การเภสัชกรรม เพื่อสนับสนุนการดำเนินงานศูนย์ฉีดวัคซีนสถานีกลางบางซื่อและกระทรวงสาธารณสุขเผย อภ. นำเข้าวัคซีนซิโนแวคแล้วรวม 7.5 ล้านโดส และปลาย มิ.ย.เข้ามาอีก 2 ล้านโดส พร้อมจัดหายาฟาวิพิราเวียร์สำรองไว้รวมแล้วกว่า 5.4 ล้านเม็ด
วันนี้ (22 มิถุนายน 2564) ที่ห้องประชุมการบูร กระทรวงสาธารณสุข นายแพทย์เกียรติภูมิ วงศ์รจิตปลัดกระทรวงสาธารณสุข ในฐานะประธานกรรมการองค์การเภสัชกรรม พร้อมด้วยนายแพทย์วิฑูรย์ ด่านวิบูลย์ผู้อำนวยการองค์การเภสัชกรรม มอบเครื่องวัดความดันแบบสอดแขน จำนวน 18 เครื่อง โดยมอบให้ศูนย์ฉีดวัคซีนโควิดสถานีกลางบางซื่อ 16 เครื่อง และกระทรวงสาธารณสุข 2 เครื่อง รวมมูลค่า 945,500 บาท โดยมีนายแพทย์ณรงค์ สายวงค์ รองปลัดกระทรวงสาธารณสุข และนายแพทย์สุระ วิเศษศักดิ์ รองปลัดกระทรวงสาธารณสุข เป็นผู้รับมอบ
นายแพทย์เกียรติภูมิกล่าวว่า องค์การเภสัชกรรม เป็นรัฐวิสาหกิจในกำกับรัฐมนตรีว่าการกระทรวงสาธารณสุข เป็นองค์กรหลักที่ดำเนินการวิจัย พัฒนา ผลิต จัดหา สำรอง กระจายยา และเวชภัณฑ์ทางการแพทย์ สนับสนุนให้กับระบบสาธารณสุข เพื่อความมั่นคงทางยาและเวชภัณฑ์ของประเทศ โดยในสถานการณ์โรคโควิด 19 ได้ดำเนินการด้านวัคซีน ทั้งการวิจัยพัฒนาวัคซีนเพื่อผลิตใช้เองในประเทศ ขณะนี้อยู่ระหว่างการศึกษาวิจัยในมนุษย์ระยะที่ 1 และการจัดหาวัคซีนซิโนแวคสำหรับพื้นที่ที่เกิดการระบาดของโรค ก่อนที่จะได้รับวัคซีนหลักตามแผนจนถึงขณะนี้จัดหาแล้ว 10 ล็อต รวม 7.5 ล้านโดส และในปลายเดือนมิถุนายนนี้จะนำเข้าอีก 2 ล้านโดส รวมเป็น 9.5 ล้านโดส ทั้งนี้ ได้ฉีดวัคซีนให้กลุ่มเป้าหมายในพื้นที่ต่าง ๆ ครอบคลุมทั่วประเทศแล้ว ล่าสุดจนถึงวันที่ 21 มิถุนายน 2564 ฉีดวัคซีนซิโนแวคและแอสตร้าเซนเนก้า ทั้งเข็ม 1 และเข็ม 2 รวมกว่า 7.9 ล้านโดส
นอกจากนี้ ได้จัดหา สำรอง และกระจายยาฟาวิพิราเวียร์ (Favipiravir) สำหรับรักษาผู้ป่วยโรคโควิด 19 อย่างต่อเนื่อง ล่าสุดวานนี้ (21 มิถุนายน 2564) ได้นำเข้ามาสำรองในคลังเพิ่มไว้อีกรวม 3,000,024 เม็ด เมื่อรวมยาที่มีสำรองอยู่เดิมรวมเป็นทั้งสิ้น 5,435,319 เม็ด ทำให้มียาใช้ในการรักษาอย่างเพียงพอต่อเนื่อง ปัจจุบันมีอัตราการใช้ยานี้อยู่ประมาณ 70,000-80,000 เม็ด/วัน โดยได้จัดสรรไปสำรองและกระจายอยู่ในสถานพยาบาลต่างๆ ผ่านระบบของศูนย์ปฏิบัติการฉุกเฉินด้านการแพทย์และสาธารณสุข หรือ PHEOC และสำรองไว้ที่คลังของอภ. พร้อมเติมเข้าระบบของศูนย์ PHEOC เพื่อกระจายให้สถานพยาบาลทั่วประเทศทันที
********************************** 22 มิถุนายน 2564
วันพุธที่ 12 มกราคม 2565
โฆษกรัฐบาลเผย “นายกฯ” พอใจ ภาพรวมฉีดวัคซีนโควิดนักเรียน รุดหน้าแล้วกว่า 83% เตรียมแผนฉีดวัคซีนเด็กเล็กกว่า 5.2 ล้านคน เร่งสำรวจความยินยอมผู้ปกครองภายใน ม.ค.นี้
โฆษกรัฐบาลเผย “นายกฯ” พอใจ ภาพรวมฉีดวัคซีนโควิดนักเรียน รุดหน้าแล้วกว่า 83% เตรียมแผนฉีดวัคซีนเด็กเล็กกว่า 5.2 ล้านคน เร่งสำรวจความยินยอมผู้ปกครองภายใน ม.ค.นี้ ขณะที่ องค์การเภสัชกรรมเปิดจำหน่าย ATK สำหรับประชาชน 3 ล้านชุด ราคา 35 บาท 14 ม.ค. นี้
วันที่ 12 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมของนักเรียนช่วงอายุ 12 ปีขึ้นไป (ป.6/ม.1-ม.6/ปวช.1-3/ปวส.1-2) ที่ได้รับวัคซีนโควิด-19 ทั่วประเทศ ซึ่งกระทรวงศึกษาธิการรายงาน (ข้อมูล ณ วันที่ 11 มกราคม 2565) พบ จำนวนนักเรียนผู้ประสงค์ฉีด 4,317,337 คน จากจำนวนนักเรียนทั้งหมด 5,148,710 คน หรือคิดเป็น 83.85% ทั้งนี้ มีนักเรียนได้รับการฉีดวัคซีนโควิดเข็มที่ 1 แล้ว จำนวน 4,102,827 คน คิดเป็น 95.03% และเข็มที่ 2 แล้ว แล้ว 3,040,726 คน คิดเป็น 70.43% นอกจากนี้ กระทรวงศึกษาธิการยังมีการเตรียมแผนการจัดสรรวัคซีนสำหรับเด็กอายุ 5-11 ปี ขณะนี้ กำลังสำรวจตัวเลขตลอดจนสำรวจความยินยอมผู้ปกครองโดยในระบบของกระทรวงศึกษาธิการ และกระทรวงอื่น ๆ มีนักเรียนที่อยู่ในระบบราว 5.2 ล้านคน ซึ่ง นายกรัฐมนตรีเน้นย้ำให้มีการสร้างความเข้าใจกับผู้ปกครองให้มากที่สุด ทั้งนี้กระทรวงศึกษาธิการคาดว่าจะเปิดลงทะเบียนประสงค์รับวัคซีนช่วงสัปดาห์สุดท้ายของเดือนมกราคม ส่วนรูปแบบในการฉีดจะใช้แนวทางเดิมที่ฉีดให้กับเด็กอายุ 12-18 ปี
โฆษกประจำสำนักนายกรัฐมนตรี เปิดเผยต่อว่า ภาพรวมการฉีดวัคซีนโควิด-19 ให้แก่เด็กนักเรียนในประเทศ มีความคืบหน้าในทุกภูมิภาค อาทิ ภาคใต้ เข็ม 1 ฉีดแล้ว 97% เข็ม 2 ฉีดแล้ว 73% ภาคเหนือ เข็ม 1 ฉีดแล้ว 99% เข็ม 2 ฉีดแล้ว 82% ภาคตะวันออกเฉียงเหนือ เข็ม 1 ฉีดแล้ว 93% เข็ม 2 ฉีดแล้ว 66% ภาคตะวันออก เข็ม 1 ฉีดแล้ว 98% เข็ม 2 ฉีดแล้ว 75% ภาคตะวันตก เข็ม 1 ฉีดแล้ว 99% เข็ม 2 ฉีดแล้ว 76% ภาคกลาง เข็ม 1 ฉีดแล้ว 94% เข็ม 2 ฉีดแล้ว 68% ซึ่งรัฐบาลก็จะเร่งดำเนินการฉีดวัคซีนโควิด-19 แก่เด็กนักเรียนให้ครอบคลุมและทั่วถึงที่สุด ทั้งนี้เพื่อรองรับการระบาดของ “โอมิครอน” และเพื่อให้กลุ่มนักเรียนที่ได้รับวัคซีนครบโดสแล้วสามารถกลับเข้ามาเรียนออนไซต์หรือที่โรงเรียนได้โดยเร็วที่สุด
สำหรับสถานการณ์การแพร่ระบาดของโรคติดต่อเชื้อไวรัสโคโรน่า 2019 (โควิด-19) วันนี้ (12 มกราคม 2565) พบมีผู้ติดเชื้อรวม 7,681 ราย จำแนกเป็น ผู้ป่วยจากระบบเฝ้าระวังฯ 7,282 ราย ผู้ป่วยจากการค้นหาเชิงรุก 110 ราย ผู้ป่วยภายในเรือนจำ/ที่ต้องขัง 12 ราย ผู้ป่วยมาจากต่างประเทศ 277 ราย ผู้ป่วยสะสม 68,855 ราย (ตั้งแต่ 1 มกราคม 2565) ผู้ป่วยหายป่วยกลับบ้าน 3,350 ราย หายป่วยสะสม 35,641 ราย (ตั้งแต่ 1 มกราคม 2565) ผู้ป่วยกำลังรักษา 66,283 ราย และผู้เสียชีวิตเพิ่ม 22 ราย
นายธนกร ยังกล่าวว่า นายกรัฐมนตรีได้ขอให้ส่วนงานที่เกี่ยวข้องช่วยติดตามและดูแล อย่าให้เวชภัณท์ที่เกี่ยวข้องกับการป้องกัน ควบคุมการแพร่ระบาดโควิด-19 ภายในประเทศขาดแคลน ล่าสุด องค์การเภสัชกรรมจึงนำมาจำหน่ายให้ประชาชนในราคา 35 บาทต่อชุด จำนวน 3 ล้านชุด โดยเริ่มจำหน่ายวันศุกร์ที่ 14 มกราคม 2565 พี่น้องประชาชน สามารถซื้อผ่านร้านขายยาขององค์การเภสัชกรรมทั้ง 8 สาขา รวมทั้งองค์การเภสัชกรรม จะจำหน่ายทางออนไลน์ เริ่มจันทร์ที่ 17 มกราคม 2565 เป็นต้นไป
วันพฤหัสบดีที่ 10 มีนาคม 2565
ออมสิน มุ่งมั่นสร้างความยั่งยืน ขับเคลื่อนธุรกิจ BCG สอดคล้องนโยบายรัฐบาล ออกสินเชื่อ GSB for BCG Economy เพื่อการพัฒนาที่ยั่งยืนตามโมเดลเศรษฐกิจใหม่
ธนาคารออมสินเปิดตัวโครงการสินเชื่อ GSB for BCG Economy สำหรับธุรกิจที่มีการบริหารจัดการตอบโจทย์โมเดลเศรษฐกิจใหม่ (BCG Model) โดยนิติบุคคลไม่จำกัดวงเงินกู้ และบุคคลธรรมดา ให้วงเงินกู้ตั้งแต่ 1 ลบ.ขึ้นไป อัตราดอกเบี้ยคงที่ 2 ปีแรก เริ่มต้นที่ 3.99%
นายวิทัย รัตนากร ผู้อำนวยการธนาคารออมสิน เปิดเผยว่า ตามที่รัฐบาลได้กำหนดยุทธศาสตร์ขับเคลื่อนการพัฒนาเศรษฐกิจด้วยโมเดลเศรษฐกิจ BCG ได้แก่ เศรษฐกิจชีวภาพ (Bioeconomy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) เน้นการสร้างสมดุลให้เศรษฐกิจเติบโต ควบคู่ไปกับการใส่ใจดูแลสังคม และลดผลกระทบด้านสิ่งแวดล้อม ซึ่งจะนำไปสู่การพัฒนาเศรษฐกิจของประเทศอย่างยั่งยืน ธนาคารออมสิน จึงเปิดตัว โครงการสินเชื่อ GSB for BCG Economy สำหรับธุรกิจที่มีการบริหารจัดการตอบโจทย์โมเดลเศรษฐกิจใหม่ (BCG Model) โดยนิติบุคคลไม่จำกัดวงเงินกู้ และบุคคลธรรมดา ให้วงเงินกู้ตั้งแต่ 1 ล้านบาทขึ้นไป อัตราดอกเบี้ยคงที่ 2 ปีแรก เริ่มต้นที่ 3.99% ปลอดชำระเงินต้นนาน 2 ปี และผ่อนได้นานสูงสุด 10 ปี โดยใช้สมุดเงินฝากออมสิน สลากออมสินพิเศษ พันธบัตร ที่ดินและอาคาร โฉนดที่ดิน หรือคอนโดมีเนียม เป็นหลักประกัน หรือให้บรรษัทประกันสินเชื่ออุตสาหกรรมขนาดย่อม (บสย.) ร่วมค้ำประกันได้ สำหรับผู้ประกอบการที่สนใจ สามารถติดต่อสอบถามที่สาขาธนาคารออมสินทั่วประเทศ ได้ตั้งแต่บัดนี้เป็นต้นไป
ทั้งนี้ ธนาคารออมสินให้ความสำคัญและสนับสนุนการดำเนินธุรกิจที่มีการบริหารจัดการที่ดี และสร้างสมดุลของการเติบโตทางเศรษฐกิจ ควบคู่กับการดูแลสังคมและสิ่งแวดล้อม ซึ่งกิจการที่บริหารงานตอบโจทย์โมเดลเศรษฐกิจใหม่ (BCG Model) จะสามารถนำทรัพยากรชีวภาพมาผลิตให้คุ้มค่าที่สุด มีการหมุนเวียนใช้ทรัพยากรอย่างคุ้มค่า และเกิดผลกระทบกับสิ่งแวดล้อมน้อยที่สุด จึงเป็นพลังสำคัญที่ช่วยสร้างการเติบโตทางเศรษฐกิจที่ตอบโจทย์เป้าหมายการพัฒนาอย่างยั่งยืน หรือ SDGs ซึ่งเป็นไปตามยุทธศาสตร์การขับเคลื่อนการพัฒนาประเทศของรัฐบาล
https://www.gsb.or.th/news/gsbpr4-65/
วันพฤหัสบดีที่ 10 กุมภาพันธ์ 2565
โฆษกรัฐบาลเผย “นายกฯ” ปลื้มประชาชนตอบรับคนละครึ่งเฟส 4 ใช้สิทธิแล้ว 21 ล้านราย เปิดลงทะเบียนผู้ใช้รายใหม่เริ่มวันนี้ (10 ก.พ. 65) จนครบ 29 ล้านสิทธิ เริ่มใช้จ่ายได้ 17 ก.พ. นี้
โฆษกรัฐบาลเผย “นายกฯ” ปลื้มประชาชนตอบรับคนละครึ่งเฟส 4 ใช้สิทธิแล้ว 21 ล้านราย เปิดลงทะเบียนผู้ใช้รายใหม่เริ่มวันนี้ (10 ก.พ. 65) จนครบ 29 ล้านสิทธิ เริ่มใช้จ่ายได้วันที่ 17 ก.พ. นี้
วันที่ 10 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวว่าโดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความยินดีที่ประชาชนพอใจโครงการคนละครึ่งเฟส 4 ที่กระตุ้นและขับเคลื่อนเศรษฐกิจได้จริงและต่อเนื่อง ตั้งแต่เปิดโครงการเมื่อวันที่ 1 ก.พ. 65 มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จำนวน 24.67 ล้านราย จากจำนวนผู้ใช้จ่ายโครงการคนละครึ่ง ระยะที่ 3 จำนวน 26.35 ล้านราย และมีผู้ประกอบการเข้าร่วมโครงการฯ ระยะที่ 4 แล้วจำนวน 1.33 ล้านราย โดยเป็นผู้ประกอบการรายใหม่ 205 ราย โดยในวันนี้จะเป็นวันแรกที่เปิดให้ประชาชนกลุ่มใหม่ที่ยังไม่ได้เข้าร่วมโครงการคนละครึ่ง ระยะที่ 3 ลงทะเบียนเป็นวันแรก (10 กุมภาพันธ์ 2565) ต่อเนื่องทุกวัน ผ่านแอปพลิเคชัน “เป๋าตัง” หรือเว็บไซต์ www.คนละครึ่ง.com จนกว่าจะครบจำนวน 29 ล้านสิทธิ ทั้งนี้ ประชาชนทั่วไปฯ ที่ลงทะเบียนโครงการฯ ระยะที่ 4 สำเร็จ จะสามารถใช้สิทธิได้ตั้งแต่วันที่ 17 กุมภาพันธ์ ถึงวันที่ 30 เมษายน 2565
โฆษกประจำสำนักนายกรัฐมนตรี กล่าวเพิ่มเติมถึงความคืบหน้าโครงการฯ ระยะที่ 4 (ข้อมูล ณ วันที่ 8 กุมภาพันธ์ 2565) พบว่า มีผู้ใช้สิทธิจำนวน 21.17 ล้านราย มียอดการใช้จ่ายรวม 16,334.6 ล้านบาท แบ่งเป็นเงินที่ประชาชนจ่าย 8,269.0 ล้านบาท และรัฐร่วมจ่าย 8,065.6 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 6,062.2 ล้านบาท ร้านธงฟ้า 3,188.6 ล้านบาท ร้าน OTOP 783.8 ล้านบาท ร้านค้าทั่วไป 5,993.9 ล้านบาท ร้านบริการ 283.3 ล้านบาท และกิจการขนส่งสาธารณะ 22.8 ล้านบาท
“นายกรัฐมนตรีและรัฐบาล มีความมุ่งมั่นตั้งใจที่จะแก้ไขปัญหาและบรรเทาความเดือดร้อนของพี่น้องประชาชนชนทุกกลุ่ม โครงการคนละครึ่งเฟส 4 ถือเป็นโครงการที่ประชาชนพอใจ สามารถลดภาระค่าใช้จ่ายได้จริง เป็นการสนับสนุนให้ประชาชนส่งต่อกำลังซื้อไปยังผู้ประกอบการรายย่อย ให้สามารถมีรายได้จากการขายสินค้าและการให้บริการได้อย่างต่อเนื่อง ถือเป็นการกระตุ้นเศรษฐกิจตั้งแต่ผู้ประกอบการจนถึงระดับฐานราก” โฆษกประจำสำนักนายกรัฐมนตรี กล่าว
วันพุธที่ 1 ธันวาคม 2564
กรมการขนส่งทางราง ลงพื้นที่โครงการระบบรถไฟชานเมือง (สายสีแดง) เส้นทางบางซื่อ-ตลิ่งชัน
หลังได้รับรายงานว่า ระบบการบังคับสัมพันธ์ด้วยคอมพิวเตอร์ (CBI) ขัดข้องที่สถานีบางบำหรุและสถานีตลิ่งชัน
ในวันนี้ (1 ธันวาคม 2564) กองมาตรฐานความปลอดภัยและบำรุงทาง กรมการขนส่งทางราง (ขร.) กระทรวงคมนาคม ลงพื้นที่โครงการระบบรถไฟชานเมือง (สายสีแดง) เส้นทางบางซื่อ-ตลิ่งชัน หลังรับรายงานจากบริษัท รถไฟฟ้า ร.ฟ.ท. จำกัด ว่า เมื่อเวลา 11.30 น. ระบบการบังคับสัมพันธ์ด้วยคอมพิวเตอร์ (CBI) ขัดข้องที่สถานีบางบำหรุและสถานีตลิ่งชัน ส่งผลให้ไม่สามารถควบคุมการเดินรถจากส่วนกลางได้ ต้องหยุดให้บริการในสายตะวันตกชั่วคราวเนื่องจากมีผู้ลักลอบตัดสายใยแก้วนำแสง (Fiber Optic) ซึ่งเป็นอุปกรณ์ที่ใช้ในระบบโทรคมนาคม และระบบ SCADA ของรถไฟชานเมือง (สายสีแดง) ซึ่งจากการลงพื้นที่ตรวจสอบ พบว่า บริเวณใกล้เคียงจุดเกิดเหตุอยู่ใกล้ระดับดิน และบางส่วนไม่มีรั้วกั้นเขตระบบรถไฟฟ้าทำให้ผู้บุกรุกสามารถเข้าสู่ระบบรถไฟฟ้าได้ รวมทั้งพบสิ่งของของผู้บุกรุกอยู่ใต้โครงสร้างทางรถไฟชานเมือง (สายสีแดง)
ทั้งนี้ เจ้าหน้าที่กรมการขนส่งทางรางได้ประสานเจ้าหน้าที่การรถไฟแห่งประเทศไทย (รฟท.) เพื่อพิจารณาเร่งรัดติดตั้งรั้วกั้นสองข้างทางรถไฟให้ครบถ้วนสมบูรณ์ เพื่อทำให้เป็นระบบปิดป้องกันผู้บุกรุก พร้อมทั้งผลักดันผู้บุกรุกที่อาศัยอยู่บริเวณดังกล่าวออกจากเขตระบบรถไฟฟ้าเพื่อให้เกิดความปลอดภัยในการเดินรถ รวมทั้งประสานเจ้าหน้าที่บริษัท รถไฟฟ้า ร.ฟ.ท. จำกัด (รฟฟท.) เพื่อพิจารณาแก้ไขปัญหารูปแบบการจัดการเดินรถ เพื่อให้สามารถกลับมาให้บริการได้ก่อนถึงชั่วโมงเร่งด่วนช่วงเย็น โดยจัดการเดินรถแบบ 2 ขบวน วนไป-กลับ (Turn-Around) โดยมีการควบคุมการเดินรถจากส่วนกลางในช่วงสถานีกลางบางซื่อ-สถานีบางบำหรุ และควบคุมการเดินรถจากพื้นที่สถานี (Local Control) ช่วงสถานีบางบำหรุ-สถานีตลิ่งชัน เพื่อให้สามารถเดินรถได้อย่างปลอดภัย ทำให้สามารถกลับมาให้บริการเดินรถได้อีกครั้งเมื่อเวลา 15.00 น. ที่ผ่านมา รวมทั้ง รฟฟท. จะดำเนินการซ่อมสายใยแก้วนำแสง (Fiber Optic) เพื่อให้สามารถกลับมาใช้งานได้ตามปกติอย่างเร่งด่วนต่อไป ควบคู่กับการจัดชุดลาดตระเวนเพื่อป้องกันการตัด/โจรกรรมสายไฟอย่างต่อเนื่อง รวมทั้ง ขร. จะประสานรายละเอียดกับ รฟฟท. และองค์การขนส่งมวลชนกรุงเทพ (ขสมก.) ในการจัดทำแผนรองรับผู้โดยสารกรณีเกิดเหตุฉุกเฉิน/ขัดข้อง เพื่อให้บริการเดินรถไฟชานเมือง (สายสีแดง) ได้อย่างปลอดภัย และมีประสิทธิภาพต่อไป
วันศุกร์ที่ 1 เมษายน 2565
"ปลัดกระทรวงกลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจำปีงบประมาณ ๒๕๖๕ ครั้งที่ ๒ (เม.ย.๖๕)"
ตามที่มีพระบรมราชโองการโปรดเกล้าโปรดกระหม่อมพระราชทานยศทหารชั้นนายพลในสำนักงานปลัดกระทรวงกลาโหมได้รับพระราชทานยศทหารชั้นนายพล จำนวน ๕๑ นาย
แบ่งเป็น พลเอก ๕ นาย พลเรือเอก ๑ นาย พลอากาศเอก ๓ นาย พลโท ๑๔ นาย พลเรือโท ๑ นาย พลอากาศโท ๑ นาย พลตรี ๑๖ นาย พลเรือตรี ๒ นาย พลอากาศตรี ๓ นาย พลตรีหญิง ๔ นาย และ พลอากาศตรีหญิง ๑ นาย นั้น
ทั้งนี้ ในวันศุกร์ ที่ ๑ เมษายน ๒๕๖๕ เวลา ๑๐.๐๐ น. พลเอก วรเกียรติ รัตนานนท์ ปลัดกระทรวง เป็นประธานในพิธีแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพลประจำปีงบประมาณ พ.ศ.๒๕๖๕ ครั้งที่ ๒ (เม.ย.๖๕)และพิธีรายงานตัวของนายทหารสัญญาบัตรที่ได้รับพระกรุณาโปรดเกล้าโปรดกระหม่อมย้ายเข้ามารับราชการในสำนักงานปลัดกระทรวงกลาโหม ณ ห้องพินิตประชานาถ ในศาลาว่าการกลาโหม
โดยปลัดกระทรวงกลาโหมได้กล่าวแสดงความยินดีและให้โอวาทกับข้าราชการสำนักงานปลัดกระทรวงกลาโหมที่ได้รับพระราชทานยศสูงขึ้น และตระหนักว่าเกียรติยศที่ได้มาพร้อมหน้าที่ความรับผิดชอบที่มากขึ้น จึงต้องนำมาพัฒนาตนเองในการปฏิบัติหน้าที่ เพื่อนำไปพัฒนาระบบงานที่ทางราชการมอบให้ได้อย่างมีประสิทธิภาพและปกครองผู้ใต้บังคับบัญชาด้วยความเอาใจใส่อย่างใกล้ชิด อีกทั้งเป็นผู้นำที่มีคุณธรรมและเป็นแบบอย่างที่ดีให้กับผู้ใต้บังคับบัญชา สร้างความเป็นเอกภาพและความสามัคคีให้กับหน่วยงานต่อไป
#กลาโหม135ปี
วันศุกร์ที่ 6 พฤษภาคม 2565
นายกฯ สั่งจัดการ “แก๊งปลอมแบงก์” อย่างเด็ดขาด โทษสูงสุดจำคุกตลอดชีวิต ขอประชาชนที่พบแบงก์ปลอม อย่าใช้! เขียนคำว่า “ปลอม” นำส่งธนาคาร
.....
พล.อ.ประยุทธ์ จันทร์โอชา นายกรัฐมนตรี และ รมว.กห. สั่งจัดการมิจฉาชีพแก๊งปลอมธนบัตรที่ผลิตแบงก์ปลอมออกมาหลอกลวงสร้างความเดือดร้อนแก่ประชาชนอย่างเด็ดขาด ส่วนประชาชนหากพบแบงก์ปลอม ให้เขียนคำว่า “ปลอม” ลงบนธนบัตร ส่งมอบให้เจ้าหน้าที่ธนาคารพาณิชย์เพื่อนำส่งเข้าระบบ แล้วแจ้งเจ้าหน้าที่ตำรวจที่อยู่ใกล้ที่เกิดเหตุ หรือแจ้งธนาคารแห่งประเทศไทย โดยโทษในการทำแบงก์ปลอม คือ จำคุก 10 ปี - ตลอดชีวิต ปรับ 200,000 – 400,000 บาท ส่วนผู้นำไปใช้ทั้งที่รู้ว่าปลอม มีโทษจำคุก 1 - 15 ปี ปรับ 20,000 – 300,000 บาท
.
วิธีการสังเกต “แบงก์จริง” มีความแกร่งทนทาน ไม่ยุ่ยง่าย เนื้อกระดาษมีใยฝ้ายเป็นส่วนประกอบหลักมีความหนาบางไม่เท่ากันจนเกิดเป็นลายน้ำ ลายน้ำเป็นพระบรมฉายาสาทิสลักษณ์พระบาทสมเด็จพระเจ้าอยู่หัว เมื่อยกส่องกับแสงสว่างจะเห็นได้ชัดทั้งด้านหน้าและด้านหลัง และลายน้ำตัวเลขราคารูปลายไทยที่โปร่งแสงเป็นพิเศษ เมื่อพลิกเอียงเข้าหาแสงภายในมีตัวเลขแจ้งชนิดราคาซ่อนอยู่ในลายประดิษฐ์ เมื่อพลิกขึ้นลงหรือซ้ายขวา แบงก์ 500 และ 1,000 บาท จะเห็นการสลับสี ส่วนแบงก์ 100 จะเห็นเป็นประกาย
.
อ่านเพิ่มเติม คลิก >>https://www.thaigov.go.th/news/contents/details/54169
#ไทยคู่ฟ้า#ร่วมต้านโควิด19
-------------------